《寄茅处士知至》
宋代·郑少连

世争趋捷径，君独掩柴关。
名利红尘老，诗书白日闲。
情恬神气逸，琴淡古风还。
谁识冥冥意，轩裳咳唾间。

作者简介：郑少连，字仪鲁，仙游（今属福建）人。仁宗嘉祐二年（一○五七）特奏名进士，授剑浦主簿。历摄五县，改许州判官，以老乞致仕，除大理寺丞告归。事见清乾隆《仙游县志》卷三九。